చెన్నైకి పీబీఎల్-2 టైటిల్ మెరిసిన సింధు, తనంగ్సాక్ న్యూఢిల్లీ: పీబీఎల్-2లో చెన్నై స్మాషర్స్ విజేతగా నిలిచింది. ఫైనల్లోనూ చెన్నైకు ఎదురులేకుండా పోయింది. శనివారం జరిగిన తుది పోరులో చెన్నై 4-3తో ముంబై రాకెట్స్ను ఓడించి టైటిల్ను ఎగరేసుకుపోయింది. ఏస్ షట్లర్ పీవీ సింధు, తనంగ్సాక్, క్రిస్ అడ్కాక్-గాబ్రియెల్ అడ్కాక్ జట్టు విజయంలో కీలక పాత్ర పోషించారు. తొలుత చెన్నై ట్రంప్ మ్యాచ్గా ఎంచుకున్న మిక్స్డ్ డబుల్స్లో క్రిస్-గాబ్రియెల్ జోడీ 11-9, 11-6తో వరుస గేముల్లో నిపితపోన్-జీబా ద్వయంపై గెలవడంతో స్మాషర్స్ 2-0తో ఆధిక్యంలో నిలిచింది. ఇక మహిళల సింగిల్స్లో పీవీ సింధు 11-8, 11-8తో వరుస గేముల్లో సంగ్ జీ హ్యున్ను చిత్తు చేయడంతో చెన్నై 3-0తో ముందంజ వేసింది. అయితే ముంబై ట్రంప్ మ్యాచ్గా ఎంచుకున్న పురుషుల డబుల్స్లో లీ యాంగ్ డే-నిపితపోన్ జోడీ 12-10, 11-6తో క్రిస్ అడ్కాక్-కోల్డింగ్ ద్వయాన్ని ఓడించడంతో.. రాకెట్స్ 2-3తో పుంజుకునే ప్రయత్నం చేసింది. అదే జోరులో పురుషుల సింగిల్స్లోనూ హెచ్ఎస్ ప్రణయ్ 11-4, 8-11, 11-8తో సీనియర్ షట్లర్ పారుపల్లి కశ్యప్ (చెన్నై)కు షాకివ్వడంతో.. ముంబై 3-3తో స్కోరు సమం చేసింది. భుజం గాయం తీవ్ర ఇబ్బంది పెట్టడంతో కశ్యప్ మెరుగ్గా ఆడలేకపోయాడు. ఈ దశలో థాయ్లాండ్ షట్లర్ తనంగ్సాక్ అద్భుత ప్రదర్శనతో చెన్నైని గట్టెక్కించాడు. నిర్ణాయక రెండో పురుషుల సింగిల్స్లో తనంగ్సాక్ 9-11, 11-7, 11-3తో అజయ్ జయరామ్పై గెలవడంతో.. స్మాషర్స్ 4-3తో మ్యాచ్ను ముగించి టైటిల్ సాధించింది.
chennaiki pbl-2 titil merisina sindhu, tanangsak newdhilly: pbl-2loo chennai smashers vijetagaa nilichindi. fainalloonuu chennaiku edurulekunda poyindi. sanivaaram jarigina tudi porulo chennai 4-3thoo mumbai raaketsnu odinchi taitilnu egaresukupoyindi. yes shatlar pv sindhu, tanangsak, cris adcack-gabriel adcack jattu vijayamlo keelaka paatra pooshinchaaru. toluta chennai trump machaga enchukunna mixed dabulslo cris-gabriel jody 11-9, 11-6thoo varusa gemullo nipitapon-jeeba dwayampai gelavadamtho smashers 2-0thoo aadhikyamlo nilichindi. ika mahilala synglislo pv sindhu 11-8, 11-8thoo varusa gemullo sang jee hyunnu chittu cheyadamtho chennai 3-0thoo mundanja vesindi. ayithe mumbai trump machaga enchukunna purushula dabulslo lee yang dee-nipitapon jody 12-10, 11-6thoo cris adcack-colding dwayaanni odinchadamtho.. rackets 2-3thoo punjukune prayatnam chesindi. adhe jorulo purushula syngilsslonu hechs pranay 11-4, 8-11, 11-8thoo seanier shatlar paarupalli kashyap (chennai)ku shaakivvadamto.. mumbai 3-3thoo skoru samam chesindi. bhujam gaayam teevra ibbandi pettadamtho kashyap merugga aadalekapoyaadu. ee dasalo thayland shatlar tanangsak adbhuta pradarsanato chennaini gattekkinchaadu. nirnaayaka rendo purushula synglislo tanangsak 9-11, 11-7, 11-3thoo ajay jayarampai gelavadamtho.. smashers 4-3thoo myaachnu muginchi titil saadhinchindi.